Diari Oficial de la Generalitat Valenciana


Sumari del DOGV 6246, del 15-04-2010 (2010/4054)

RESOLUCIÓ de 30 de març de 2010, del director de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4054


Data del document
:   30-03-2010

Organisme emissor
:   Institut Valencià d'Estadística

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de març de 2010, del director de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE). [2010/4054]
La Llei 5/1990, de 7 de juny, d'Estadística de la Comunitat Valenciana, constituïx el marc legal bàsic per a la coordinació i l'impuls de l'activitat estadística pública valenciana d'interés per a la Generalitat, a fi de posar a disposició de tota la societat, i en particular dels seus distints òrgans de govern, una informació completa i objectiva, que siga fidel reflex de la realitat existent, base fonamental per a programar l'activitat pública al millor servici dels ciutadans.
Esta norma bàsica preveu una activitat estadística planificada i articulada a través del Pla Valencià d'Estadística (PVE), la coordinació tècnica, l'impuls i la difusió de la qual correspon a l'Institut Valencià d'Estadística (IVE).
En este marc, en el desplegament dels objectius operatius del Pla Valencià d'Estadística (PVE) 2007-2010, l'IVE promou una oferta formativa estable de pràctiques professionals per a afavorir la integració d'egressats recents del Sistema d'Ensenyament Superior i de la Formació Professional Reglada, com a complement de la seua formació acadèmica, alhora que amb l'objectiu de facilitar els seus primers contactes amb el món laboral en el sector públic. La consolidació d'esta iniciativa en l'exercici 2010 proporcionarà un nou impuls als objectius programàtics del pla i fomentarà la funció social de l'estadística pública valenciana amb la millora de la capacitació tècnica, la integració i la formació de jóvens este àmbit.
En conseqüència, d'acord amb les funcions atribuïdes a l'Institut Valencià d'Estadística en la Llei 5/1990, de 7 de juny, d'Estadística de la Comunitat Valenciana, en la Llei 14/1997, de 26 de desembre, per la qual es crea l'IVE, en el Decret 65/1998, pel qual s'aprova el Reglament Orgànic i Funcional de l'IVE, i de conformitat amb el que disposa el Decret 132/2009, de 4 de setembre, del Consell, pel qual es regula la concessió de beques, i la Llei 38/2003, de 17 de novembre, General de Subvencions, i en l'exercici de les competències delegades mitjançant Resolució de 3 de desembre de 2003, del president de l'Institut Valencià d'Estadística (DOGV núm. 4652, de 17.12.2003), sobre delegació de competències en altres òrgans, resolc:
Primer
Convocar concurs públic per a la concessió de beques, a fi de realitzar pràctiques professionals en l'àmbit d'actuació de l'Institut Valencià d'Estadística.
Segon
Aprovar les bases per les quals es regirà la seua concessió, incloses com annex I de la present resolució. Les beques es regiran pel que disposen les bases de la convocatòria i pel Decret 132/2009, de 4 de setembre, del Consell, pel qual es regula la concessió de beques.
Tercer
Les convocatòria de beques professionals a què es referix esta resolució no té el caràcter d'ajuda d'Estat a què es referix l'article 87 del Tractat Constitutiu de la Comunitat Europea, perquè es tracta d'una mesura formativa dirigida a postgraduats amb la finalitat de millorar la seua qualificació professional per a la seua inserció laboral posterior, per la qual cosa queda exempta de l'obligació a què es referix l'article 3.1 del Decret 147/2007, de 7 de setembre, del Consell, pel que regula el procediment de notificació i comunicació a la Comissió Europea dels projectes de la Generalitat dirigits establir, concedir o modificar ajudes públiques.
Quart
La dotació econòmica de les beques serà sufragada a càrrec del capítol IV, línia SE000001 del pressupost de l'IVE per a l'exercici 2010, per un import global màxim de 45.600,00 euros, distribuïts en les anualitats següents:
Any 2010: 30.400,00 euros.
Any 1011: 15.200,00 euros.
A este import s'afegirà el cost de la subscripció amb una entitat asseguradora d'una pòlissa d'assegurança per al cas d'accident individual, de la qual seran beneficiàries les persones adjudicatàries de la beca.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant de l'òrgan que va dictar l'acte, en el termini d'un mes comptat des de l'endemà de la publicació de la present resolució.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació de la present resolució.
València, 30 de març de 2010.- El director: Eusebio Monzó Martínez.
ANNEX I
Bases de la convocatòria de beques per a la realització
de pràctiques professionals en l'Institut Valencià d'Estadística (IVE)
Primera. Objecte específic
1. La present convocatòria té com a objecte específic la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació de l'IVE per a donar cobertura als objectius operatius del vigent Pla Valencià d'Estadística (PVE) i els seus programes anuals de desplegament.
2. Es convoquen un total de quatre beques amb la distribució següent per modalitats:
a) Modalitat A: tres beques per a titulats superiors universitaris amb els perfils de titulació següents:
- Perfil 1: llicenciat o llicenciada en Matemàtiques o en Ciències i Tècniques Estadístiques (dues beques).
- Perfil 2: llicenciat o llicenciada en Ciències Econòmiques o en Ciències Empresarials (una beca).
b) Modalitat B: una beca per a tècnics superiors de Formació Professional Específica amb el següent perfil de titulació:
- Perfil 3: tècnic superior en Desplegament d'Aplicacions Informàtiques (Família Professional: Informàtica, Cicle Formatiu: Desenvolupament d'Aplicacions Informàtiques).
3. Els beneficiaris duran a terme les pràctiques formatives objecte d'estes beques en la seu central de l'IVE a València (Pl. de Nàpols i Sicília, 10).
4. Cada sol·licitud es referirà a un únic perfil.
Segona. Requisits dels sol·licitants
1. Per a optar a estes beques serà necessari el compliment dels requisits següents:
a) Tindre la nacionalitat espanyola o de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.
b) No ser major de 35 anys.
c) Estar en possessió del títol que s'especifica per a cada un dels perfils oferits en la base primera de la convocatòria, expedit o homologat per les autoritats espanyoles corresponents, i que no hagen transcorregut més de cinc anys des de la seua finalització.
d) No haver sigut beneficiari de beques de pràctiques professionals en la Generalitat per un període igual o superior a 36 mesos, en els termes previstos en la disposició transitòria segona del Decret 139/2009, de 4 de setembre, del Consell, pel qual es regula la concessió de beques.
e) No trobar-se sotmés a algun dels supòsits previstos en l'article 13 de la Llei 38/2003, General de Subvencions.
f) Disposar de cobertura sanitària.
2. Els sol·licitants hauran de reunir els requisits i les condicions que assenyala esta convocatòria al terme del termini de presentació de les sol·licituds.
3. No podran optar a una beca en esta convocatòria els que en el moment de publicar-se ja estiguen gaudint d'una beca de pràctiques professionals en la Generalitat, llevat que es concórrega a la mateixa que s'està gaudint en l'IVE, o que resten menys de dos mesos per a la seua finalització.
4. D'acord amb el que disposa l'article 8.16 del Decret 132/2009, es fa constar que les dades personals de les persones sol·licitants, recollides en el transcurs del procediment, seran incloses en un fitxer automatitzat de l'òrgan convocant, en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la llei orgànica referida.
Tercera. Dotació, duració i pagament de les beques
1. La dotació de cada una de les beques serà la següent, d'acord amb la resolució del conseller d'Economia, Hisenda i Ocupació i vicepresident segon del Consell de data 1 de novembre de 2009 (DOCV núm. 6198, de 03.02.2010):
- Modalitat A: 1.000,00 euros bruts mensuals.
- Modalitat B: 800,00 euros bruts mensuals.
D'estos imports es deduiran, si és el cas, les retencions legals oportunes.
2. El període de duració de les beques serà de dotze mesos i començarà el primer dia del mes següent a aquell en què es realitze l'adjudicació. El període de duració es podrà prorrogar sense necessitat de nova convocatòria per un període màxim de 12 mesos addicionals, sempre que hi haja la disponibilitat pressupostària corresponent, d'acord amb el que disposa l'article 5.2 del Decret 132/2009, de 4 de setembre, del Consell.
En cas de pròrroga de les beques, en el segon període s'aplicarà la quantia que resulte aplicable d'acord amb la resolució vigent en eixe període.
3. L'import de la beca es pagarà mensualment, amb informe previ favorable del cap de l'àrea o servici on el becari exercisca les seues funcions.
Quarta. Formalització de les sol·licituds i termini de presentació
1. Les sol·licituds, emplenades segons el model que s'inclou en l'annex II d'esta convocatòria, i que es troba disponible en l'adreça d'Internet , així com qualsevol altre tipus de correspondència posterior, aniran dirigides a l'Institut Valencià d'Estadística i es presentaran en el Registre de l'IVE (plaça de Nàpols i Sicília, 10, 3ª planta, 46213 València) o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En la mesura que la Secretaria Autonòmica d'Administracions Públiques implante el sistema únic d'informació per a la gestió del procediment de beques, i s'establisquen les ferramentes informàtiques adequades per a la presentació telemàtica de les sol·licituds, els que així ho vulguen podran realitzar la presentació i el registre per mitjans electrònics i sol·licitar que les comunicacions es practiquen per la dita via.
L'IVE informarà de la possibilitat tècnica de presentació telemàtica de sol·licituds a través de la seua pàgina web () i en els punts d'informació PROP.
2. Els impresos de sol·licitud també estaran a disposició de les persones interessades en els punts d'informació PROP () i en el Registre de l'IVE.
3. El termini de presentació de sol·licituds serà de 15 dies hàbils comptat a partir de l'endemà de la publicació d'esta convocatòria en el Diari Oficial de la Comunitat Valenciana.
4. Les sol·licituds hauran de dur adjunta la documentació següent:
a) Fotocòpia compulsada del document nacional d'identitat o del document equivalent en el cas de nacionals d'estats membres de la Unió Europea.
b) Original o còpia compulsada del certificat d'empadronament en un municipi de la Comunitat Valenciana, en el cas que no conste acreditat en el document nacional d'identitat o que el que hi figure siga diferent del domicili que s'haja fet constar en la sol·licitud.
c) Curriculum vitae de la persona sol·licitant, que s'haurà d'ajustar al model inclòs en l'annex III d'esta convocatòria, en el qual s'inclourà una foto recent tipus carnet del sol·licitant.
d) Fotocòpia compulsada del títol que acredite el nivell acadèmic requerit per a cada perfil. Per als títols en tràmit d'expedició esta documentació es podrà substituir per la fotocòpia compulsada del resguard acadèmic acreditatiu de la respectiva sol·licitud d'expedició, amb el pagament de les taxes corresponents o el justificant de la seua exempció.
e) Fotocòpia compulsada del certificat acadèmic complet de les matèries cursades on figuren les qualificacions obtingudes i dates en què es van obtindre, incloent-hi la nota mitjana de l'expedient.
f) Fotocòpies compulsades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment per mitjà de documents originals o còpies compulsades.
g) Declaració responsable que no tenen pendent amb la Generalitat el pagament d'obligacions per reintegrament de subvencions, així com d'estar al corrent del compliment de les obligacions tributàries i amb la Seguretat Social, o en cas de estar obligat a això, les certificacions regulades per l'article 22 del Reglament de la Llei 38/2003, de 17 de novembre, General de Subvencions.
La persona interessada podrà donar la seua autorització perquè l'administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.
h) Justificació que compten amb cobertura sanitària.
5. Els aspirants que van presentar en el seu dia, dins del termini i en la forma escaient, les sol·licituds corresponents a les beques convocades per Resolució del director de l'IVE de 15 de desembre de 2008 (DOCV núm. 5919, de 23 de desembre) i que vulguen concursar en esta convocatòria, podran presentar únicament la sol·licitud fent constar expressament que ja va ser aportada la documentació oportuna, i podran afegir-hi els documents que consideren convenients per a acreditar mèrits no presentats anteriorment.
6. Una vegada conclòs el termini de presentació de sol·licituds, i en el termini màxim de 10 dies, la comissió avaluadora que s'establix en la base sisena examinarà el compliment dels requisits per a l'admissió de sol·licituds i aprovarà la relació provisional d'admesos i exclosos a la convocatòria, que serà exposada en la pàgina d'internet: i estarà a disposició dels interessats en el Servici de Gestió Administrativa (telèfon 587 171 104, correu electrònic ), als efectes que puguen al·legar i esmenar, si és el cas, el que estimen convenient al seu dret, durant el termini de 10 dies, vençut el qual, i després de l'examen de les reclamacions o al·legacions presentades, la comissió avaluadora elevarà el director de l'IVE per a la seua aprovació la relació definitiva de sol·licituds admeses i excloses, que s'exposarà en els mateixos llocs que la provisional.
Als efectes d'admissió o exclusió de sol·licituds es tindrà en compte:
1r. La presentació dins del termini de la instància.
2n. El compliment dels requisits establits en l'article 70 de la Llei de Règim Jurídic de les Administracions Públiques i del Procediment Administratiu Comú.
3r. El compliment dels requisits establits en les bases primera i segona de la convocatòria.
Cinquena. Avaluació i selecció
1. L'avaluació i selecció de les sol·licituds es realitzarà en concurrència competitiva, prenent en compte exclusivament la documentació aportada amb la instància i aquella altra que haja pogut exigir l'Institut Valencià d'Estadística per a esmena de la sol·licitud.
2. L'avaluació de les sol·licituds es realitzarà conforme als criteris següents, d'acord amb el que diposen els articles 7.4 i 18.4 del Decret 132/2009, de 4 de setembre, del Consell, pel qual es regula la concessió de beques:
1. Modalitat A:
A. Expedient acadèmic:
1) Nota mitjana de l'expedient acadèmic de la titulació exigida per a la participació en la convocatòria segons s'establix en la base primera: la puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2) Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:
Doctor: 2 punts.
Altres llicenciatures: 1 punt per cada una.
Altres diplomatures: 0,50 punts per cada una.
La valoració màxima total de l'apartat A, serà de 13,00 punts.
B. Coneixements de valencià:
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i es puntuarà exclusivament el nivell més alt acreditat:
Oral: 0,25 punts.
Elemental: 0,50 punts.
Mitjà: 0,75 punts.
Superior: 1,00 punt.
La puntuació màxima que es podrà obtindre en este apartat serà com a màxim d'1,00 punt.
C. Coneixement d'idiomes de la Unió Europea:
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1,00 punt.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat anterior A.2) no es podrà computar també en este apartat.
D. Coneixements addicionals:
1. Experiència professional relacionada directament amb l'objecte de la beca, fins a 2 punts, es computaran 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C anterior els cursos de valencià i d'idiomes.
La puntuació màxima que es podrà obtindre en este apartat serà com a màxim de 6,00 punts.
E. Altres mèrits:
Es valoraran fins a un màxim de 2,00 punts els mèrits següents, relacionats amb l'objecte de la convocatòria:
Coneixements de programari estadístic, bases de dades, ofimàtica avançada i ferramentes per a la web.
La valoració s'efectuarà d'acord amb el barem següent:

La puntuació màxima que es pot obtindre per tots els mèrits per a la modalitat a és de 23,00 punts.
2. Modalitat B:
A. Expedient acadèmic:
1) Nota mitjana de l'expedient acadèmic de la titulació exigida per a la participació en la convocatòria segons s'establix en la base primera: la puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
La valoració màxima total de l'apartat A, serà de 10,00 punts.
B. Coneixements de valencià:
Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i es puntuarà exclusivament el nivell més alt acreditat:
Oral: 0,25 punts
Elemental: 0,50 punts
Mitjà: 0,75 punts
Superior: 1,00 punt
La puntuació màxima que es podrà obtindre en este apartat serà com a màxim d'1,00 punts.
C. Coneixements addicionals:
1. Experiència professional relacionada directament amb l'objecte de la beca, fins a 2 punts, es computarà 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat anterior els cursos de valencià.
La puntuació màxima que es podrà obtindre en este apartat serà com a màxim de 6,00 punts.
La puntuació màxima que es pot obtindre per tots els mèrits per a la modalitat B és de 17,00 punts.
3. Disposicions especials
En cas d'empat entre diversos candidats a les beques convocades en la valoració dels mèrits previstos en l'apartat 1, o en l'apartat 2, d'esta base, i d'acord amb el que disposen les disposicions addicionals primera, segona i tercera del Decret 132/2009, de 4 de setembre, es donarà prioritat:
a) A les persones amb discapacitat.
b) A les persones víctimes de violència de domèstica.
c) A les persones víctimes d'accions terroristes i els seus familiars.
Sisena. Comissió avaluadora
1. Per a l'examen de les sol·licituds de beques es constituirà una comissió avaluadora d'acord amb el que preveu el Decret 132/2009, que tindrà la composició següent:
Titulars:
- President: cap del Servici d'Estadístiques Econòmiques
- Vocal: cap del Servici de Coordinació, Planificació i Difusió Estadística
- Vocal: cap del Servici de Sistemes d'Informació
- Vocal: cap de Secció de Documentació i Difusió Estadística
- Secretari: cap del Servici de Gestió Administrativa
Suplents:
- President: cap del Servici d'Estadístiques Demogràfiques i Socials
- Vocal: cap de la Secció d'Estadístiques Demogràfiques
- Vocal: cap de la Secció d'Estadístiques Econòmiques
- Vocal: tècnic de Sistemes Físics
- Secretari: cap de la Secció d'Administració
2. La comissió avaluadora es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació, amb veu però sense vot.
3. Una vegada obtinguda la puntuació provisional de tots els aspirants, s'exposarà la llista ordenada, segons la puntuació obtinguda, en la seu electrònica o portal institucional de l'IVE en Internet (), durant 10 dies, per a la fase d'al·legacions. Tant esta com les successives publicacions, s'efectuaran en este mitjà.
4. Abans de l'emissió de la proposta de concessió, els aspirants hauran de presentar la documentació acreditativa d'estar al corrent de les seues obligacions tributàries i amb la Seguretat Social, sense perjudici del que establix la base quarta 4.f), paràgraf 2n.
4. Una vegada finalitzat el procés de selecció la comissió avaluadora, a través del president, elevarà el director de l'IVE, en un termini no superior a 10 dies, la proposta de selecció de candidats que contindrà la relació de beneficiaris per perfils i, si és el cas, les llistes de reserva per a cada perfil a efectes d'eventuals revocacions, renúncies o abandons dels beneficiaris en els termes previstos en la present resolució, prioritzades per ordre de puntuació. La comissió podrà així mateix proposar que es declare deserta, totalment o parcialment, l'adjudicació de les beques convocades.
Així mateix, inclourà una relació dels aspirants les sol·licituds dels quals hagen sigut desestimades, amb indicació de les causes que han motivat la seua denegació
Setena. Concessió i pròrroga
1. Les beques seran adjudicades mitjançant una resolució del director de l'IVE, a la vista de la proposta de la comissió avaluadora, en el termini màxim de tres mesos a partir de l'endemà de la publicació de la convocatòria en el Diari Oficial de la Comunitat Valenciana.
La concessió es publicarà en el Diari Oficial de la Comunitat Valenciana. Esta publicació tindrà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i es publicarà també en la pàgina d'Internet , en la qual s'efectuaran les successives publicacions, sense perjuí que es comunique als interessats per mitjà de correu electrònic, si els participants consenten en la utilització del correu electrònic com a mitjà de notificació.
2. La pròrroga de la beca prevista en la base tercera, número 2, de la present resolució s'efectuarà per resolució del director de l'IVE, amb informe previ favorable del cap o cap de l'àrea o servici on el becari exercisca les seues funcions.
3. L'IVE, després de l'adjudicació inicial, considerant els objectius formatius del programa de beques i l'interés públic, valorarà l'oportunitat de realitzar o no la crida a la borsa de reserva en cada vacant que es produïsca.
Vuitena. Drets i obligacions dels becaris
1. Són drets dels becaris en l'àmbit d'esta convocatòria:
a) Percebre l'ajuda econòmica establida en la convocatòria, que no tindrà naturalesa salarial.
b) Obtindre de l'IVE la col·laboració i el suport necessaris per al desenvolupament normal de la seua formació, especialització i capacitació professional en l'àmbit de l'estadística pública.
2. Una vegada reben la notificació d'haver sigut seleccionats per a una beca, els becaris estaran obligats a:
a) Incorporar-se al departament de l'Institut Valencià d'Estadística que se'ls indique en el termini establit,
b) Realitzar l'activitat que ha motivat la concessió durant el període de gaudi,
c) Guardar el degut secret i confidencialitat dels assumptes en què intervinga.
En especial, guardaran el secret estadístic sobre qualsevol informació procedent dels resultats obtinguts durant el desenvolupament de la beca en els termes establits en la Llei 5/1990, d'Estadística de la Comunitat Valenciana. Esta obligació es mantindrà fins i tot després que el becari concloga la seua vinculació amb l'Institut Valencià d'Estadística.
d) Atindre's al règim intern o de funcionament de l'Institut Valencià d'Estadística. A este efecte, tindran una dedicació a les activitats de formació i especialització objecte de la beca de 30 hores setmanals.
e) No publicar cap article, ni enviar cap comunicació a qualsevol entitat o organisme sobre matèries relacionades amb el tema de la beca, sense amb l'autorització prèvia expressa del director de l'IVE. En el cas que hi haja autorització, el becari o la becària haurà de fer constar que l'activitat s'ha realitzat per mitjà d'una beca de l'IVE.
f) Presentar el tutor o tutora, en l'últim mes de duració de la beca, una memòria d'activitats realitzades.
g) Complir aquelles obligacions previstes en l'article 14 de la Llei 38/2003, General de Subvencions, que se'ls apliquen per la naturalesa de l'ajuda.
2. La persona beneficiària haurà d'acceptar expressament la concessió de la beca i renunciar a qualsevol altra beca coetània que es gaudisca.
Les beques concedides són incompatibles amb qualsevol altra beca o ajuda, així com amb l'exercici d'una activitat laboral regular. La infracció d'esta regla autoritzarà l'Institut Valencià d'Estadística a revocar la concessió de la beca.
3. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenvolupament de les beques, així com la memòria final, a l'Institut Valencià d'Estadística, que es reserva el dret de la seua publicació i utilització.
4. La condició de becari en cap cas donarà lloc a l'existència de cap relació laboral amb l'IVE o la Generalitat. La condició d'integrant de la borsa de reserva de becaris i becàries tampoc generarà cap dret laboral.
Novena. Obligacions de l'Institut Valencià d'Estadística
1. Són obligacions de l'Institut Valencià d'Estadística respecte dels becaris acollits a la present convocatòria:
a) Proporcionar al becari o becària el suport necessari i facilitar-li la utilització dels mitjans, instruments o equips que resulten necessaris per al normal exercici de la seua activitat.
b) Designar un tutor o tutora, amb rang de cap de secció o assimilat, per a la coordinació i orientació de l'activitat del becari o becària.
c) Vetlar pel desenvolupament adequat del programa de formació del becari o becària, sense que puga exigir-se-li la realització de qualsevol altra activitat que no estiga relacionada amb el desenvolupament de la seua formació específica o especialització durant el seu transcurs.
d) Subscriure amb una entitat asseguradora una pòlissa d'assegurança per al cas d'accident individual, del qual seran beneficiarìes les persones adjudicatàries de la beca.
2. Una vegada finalitzat el termini de la beca, i amb l'informe favorable del tutor o tutora, el director de l'Institut Valencià d'Estadística expedirà el corresponent certificat d'aptitud i aprofitament a favor del becari o becària.
3. El Servici de Gestió Administrativa podrà expedir certificat de gaudi de la beca pel temps disposat, si fóra inferior al mínim establit, a petició de la persona interessada.
Desena. Revocació
1. L'IVE, amb expedient previ instruït a este efecte i amb audiència a la persona interessada, podrà revocar o interrompre el gaudi de la beca si concorre alguna de les causes següents:
a) Obtenció de l'ajuda sense reunir els requisits requerits en la convocatòria, o per mitjà de falsedat en document públic.
b) Incompliment de les obligacions dels becaris establides en la base vuitena d'esta convocatòria.
c) No incorporar-se al destí en la data límit que els haja sigut fixada en la notificació, o abandonar-lo durant el període de gaudi de la beca.
d) No presentar la documentació que se li puga sol·licitar per a la formalització de la beca en els terminis establits.
e) Trobar-se sotmés a algun dels supòsits d'incompatibilitat que establix la Llei 53/1984, de 26 de desembre, d'Incompatibilitats del Personal al Servici de les Administracions Públiques.
f) Trobar-se sotmés a algun dels supòsits previstos en l'article 13.2 de la Llei 38/2003, General de Subvencions.
2. La resolució que dispose la revocació de l'ajuda podrà ordenar, si és el cas, el reintegrament de les quantitats percebudes fins al moment de la revocació administrativa de l'atorgament de la beca, així com els interessos de demora corresponents.